Abdulloh ibn Abu Bakr. Abdulloh ibn Abu Bakr at-Taymiy (; ) — birinchi xalifa Abu Bakr Siddiqning () oʻgʻli (), Islom paygʻambari Muhammadning sahobasi. Hayotning ilk davrlari. Abdulloh ibn Abu Bakr taxminan miloddan avvalgi 605–608-yillarda Makkada tugʻilgan. Otasi Abu Bakr Quraysh qabilasining Banu Taym qabilasidan, onasi Qutayla binti Abduluzzo esa Banu Amir ibn Luay qabilasidan boʻlgan. Biroq ota-onasi oʻglining tugʻililishidan oldin yoki keyin ajrashishgan. 622-yilning sentyabr oyida Muhammad va Abu Bakr Makkadan Madinaga hijrat qilganida Abu Bakr yosh Abdullohga odamlarning suhbatiga quloq tutishini va har kecha Savr togʻidagi gʻorda ularga kundalik sodir boʻlayotgan xabarlarni yetkazishni buyuradi. Quraysh qabilasining Muhammadni qoʻlga olgan har bir kishiga yuz tuya taklif qilgani xabarini Abu Bakrga aynan oʻgʻli Abdulloh yetkazadi. Madinaga hijrat qilishi. Oradan bir necha oy oʻtgach, Abdulloh oʻgay onasi Ummu Ruvmon va ikki opasi Asmo va Oyshalar bilan birgalikda Madinaga hijrat qiladi. 630-yilda Abdulloh Toif qamalida jang qiladi, u yerda Saqafiy shoiri Abu Mihjon at-Sahafiy Abdullohni oʻq bilan yaralaydi. Bu jarohatdan keyin Abdulloh yana uch yil umr koʻrgan boʻlsa-da, oxir-oqibat shu yara uning oʻlimiga sabab boʻladi. Nikohi. Abdulloh Qurayshning Banu Adiy qabilasidan boʻlgan shoira Atiqa binti Zaydga uylanadi. Biroq ushbu nikohidan farzand koʻrmaydi. Bir qancha maʼlumotlarga koʻra, Abdulloh turmush oʻrtogʻi Atika bilan shunchalik koʻp vaqt oʻtkazganki, hatto davlat oldidagi burchlariga ham eʼtibor bermay qoʻyadi. Buni koʻrgan Abu Bakr oʻgʻliga xotinini taloq qilishini buyurib, uni jazolaydi. Abdulloh ham otasining aytganini qilib, Atikani taloq qiladi, biroq u bilan ayrilganidan keyin chuqur qaygʻuga botadi va uning uchun sheʼrlar yozadi. Oxir-oqibat, idda tugamasdanoq Abdulloh Atikani qaytarib olishga ruxsat oladi. Oʻlimi. Abdulloh ibn Abu Bakr 633-yilning yanvarida Toif jangida olgan jarohatining zoʻrayishidan vafot etadi.